Alaquàs inicia els actes de celebració del Centenari del Castell
25/04/2018

# Alaquàs inicia els actes de celebració del Centenari del Castell

*   25/04/2018
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=16795

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16795%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20els%20actes%20de%20celebraci%C3%B3%20del%20Centenari%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16795/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16795/25042018img_2034_1_Form_4.jpg)](https://www.alaquas.org/ficheros/documentos/2018/2/16795/25042018img_2034_1_Form_10.jpg "<a href='https://www.alaquas.org/ficheros/documentos/2018/2/16795/25042018img_2034_1_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia els actes de celebració del Centenari del Castell</a>")

Més de 1.300 persones i 62 associacions participen en la cavalcada cívica

Més de 1300 persones van protagonitzar la cavalcada cívica convocada per l’Ajuntament d’Alaquàs per al passat dissabte 21 d’abril per celebrar el Centenari de la Declaració del Castell d’Alaquàs com a Monument Històric Artístic Nacional.

Un total de 62 associacions i col·lectius locals van recórrer el Carrer Major fins arribar al Castell d’Alaquàs on van dipositar, tal i com estava previst, els seus missatges de futur en una càpsula del temps.

La desfilada es va iniciar amb el Grup l’Olivar d’Alaquàs i la Colla de dolçaines i tabals, que van posar música al recorregut. A continuació van desfilar el Consell de Xiquets i Xiquetes d’Alaquàs i es va donar pas a la desfilada de tots els col·lectius socials, esportius, educatius, festius i veïnals del municipi: els Corresponsals Juvenils i la Casa de la Joventut Sauqala, el grup de Breakdance Special K, l’Associació Fotogràfica d’Alaquàs, CRIANT, el Centre de Formació de Persones Adultes “Enric Valor” d’Alaquàs, els col·legis González Gallarza, Vila d’Alaquàs, AMPA Camí de la Tancaeta del Col·legi Bonavista, el Mare de Déu de l’Olivar I, Mare de Déu de l’Olivar II, AMPA Col·legi Mare de Déu de l’OIivar, col·legi i AMPA Sanchis Almiñano, AMPA Col·legi Bonavista, col·legi i AMPA del Ciutat de Cremona, U.E. Alaquàs i Walter F.C., Fútbol Sala Castell d’Alaquàs, el Club d’Escacs d’Alaquàs, Sporting C.F., Club Ciclista d’Alaquàs, Club Deportivo de Columbicultura, Club Kárate Alaquàs, Club Judo Endo, Club de Pelota a Mano de Alaquàs, Club Alaquàs Fútbol Sala, Club Kayac Polo, Club Triatlón Triculpelat Alaquàs, Coratge Missions, Club d’Atletisme Vila d’Alaquàs, Club de Petanca de Alaquàs, Club de Gimnasia Rítmica, Club de Patinaje Arabesco de Alaquàs, Club de Pescadores Deportivos de Alaquàs, Club Tenis Alaquàs, Muixaranga de Torrent, AMIAR, Amas de Casa TYRIUS, Asociación de Vecinos La Senyera, Asociación de Vecinos La Sequieta, Asociación de Vecinos Blasco Ibañez, Asociación de Jubilados y Pensionistas de Alaquàs, Centro Cultural Andaluz de Alaquàs, Centro Cultural Extremeño de Alaquàs “Jerez de los Caballeros”, Sociedad Gastronómica El Cullerot, Clavaris del Carme, Amics de la Cordà, Amics Cant de la Carxofa, Orfeó Polifónic d’Alaquàs, Quaderns d’Investigació, Orden Mínima Seglar, Penya El Foc 2000, Cofradía Mare de Déu de l’Olivar I Escolania de la Mare de Déu de l’Olivar, Associació Retruc, Clavaris de Sant Antoni, Cofradia de la Santísima Cruz, AHLAM, Moros i Cristians Perolers, Clavariesses dels Dolors, les distintes comissions falleres d’Alaquàs, PAH, CADA, l’Associació Cultural Vila d’Alaquàs i les Artesanes i Bolilleres d’Alaquàs.

A continuació va desfilar la comissió consultiva creada per al Centenari i formada per historiadors, investigadors i experts en història, cultura i música. Després el Comité d’Honor format pels exalcaldes d’Alaquàs i representants de diferents institucions valencianes. Van assistir també el President de la Real Academia de Belles Arts San Carlos, Manuel Muñoz, el president de la Academia Valenciana de la Llengua, Ramon Ferrer Navarro, el president del Museu Nacional Gonzále Marí, Jaume Coll, el vicedegà de l’Acadèmia Valenciana de Cultura i representants del Consell Valencià de Cultura.

La Cavalcada va continuar amb la desfilada de quasi una vintena d’alcaldes i regidors dels municipis veïns i a continuació la Corporació Municipal. Van formar part de la desfilada també diputats i senadors de diferents partits polítics com la diputada provincial de Joventut, Isabel García, el diputat a les Corts Valencianes, Jordi Alamán, la diputada autonòmica MªJosé García Jiménez i els senadors Pilar Lima i Ferran Martínez.

La desfilada va estar tancada per l’Alcaldessa d’Alaquàs, Elvira García Campos, acompanyada del President de les Corts Valencianes, Enric Morera, la vicepresidenta a les Corts, Carmen Martínez i el Conseller d’Hisenda, Vicent Soler.

Com no podia ser d’una altra manera, la Unió Musical d’Alaquàs va posar música al tancament de la desfilada.

**Centenari del Castell**

El Centenari del Castell d’Alaquàs és una efermèride fonamental en la història local del municipi que està permetent recuperar la memòria sobre els últims cent anys del monument i refermar les bases per a projectar el futur del Castell i d’Alaquàs.

Al llarg d’aquest any, el Castell d’Alaquàs serà l’escenari central d’una gran quantitat d’actes culturals i socials previstos per institucions públiques, organismes, entitats i associacions que s’han implicat de manera activa i participativa en aquesta efemèride. L’Ajuntament d’Alaquàs ha previst activitats destinades a tots els públics per tal d’apropar el Castell a tots i totes i fer que la ciutadania se senta protagonista d’aquest patrimoni col·lectiu.